Оқу ісінің меңгерушісі: Жармуханов А.К

Күні: 14.11.2016 Сынып: 6 «а», «ә» Пәні: Қазақ тілі

**Сабақтың тақырыбы: Сын есімнің жасалуы**

**Сабақтың мақсаты:**

**Білімділік :** тақырып бойынша білім беруі, кеңейту, алған білімдерін қолдана білуге үйрету;   
**Тәрбиелік :** түрлі тапсырмалар арқылы ұлтжандылыққа, өлеңді мәнерлеп оқуға, аңғарымпаздыққа, тапқырлыққа тәрбиелеу;  
**Дамытушылық :** оқушылардың шығармашылық және өз бетіндік қабілетін, таза, көркем жазу қабілетін, ой-санасын дамыту.

**Сабақтың түрі:** жаңа тақырып  
**Сабақтың өту әдісі:** кесте , түсіндіру, тапсырмалар беру, сұрақ-жауап,   
**Сабақ көрнекілігі:** Тақырыпқа арналған сызба, кеспе карточкалар

**І.Ұйымдастыру кезеңі**.

1.Сәлемдесу.

2.Сыныптың тазалығына назар аудару.

3.Оқушылардың назарын тақтаға аудару

**ІІ.Үй тапсырмасын сұрау.**

116-жаттығу. Берілген мәтінді көшіріп жазып, сын есімнің астын сызу.

Сұрақ жауап:

1.Сын есім дегеніміз не?

2.Сын есімнің сұрақтарын ата? Мысал келтір

3.Сын есімнің белгілерін атау, мысал келтіру.

4.Сын есім тұлғасына қарай қалай бөлінеді?

5.Сын есім құрамына қарай қалай бөлінеді?

**ІІІ.Жаңа тақырып. Сын есімнің жасалуы.**

**Сын есім**

**құрамына қарай** ұлғасына қарай

**тұлғасына қарай**

**Күрделі сын есім**

**Дара сын есім**

**Туынды сын есім**

**Негізгі сын есім**

Кемінде екі сөзден тұрады,Сөздердің бірігуі, қосарлануы, тіркесуі арқылы жасалады.

Мысалы: көкпеңбек (көк пен көк), қызылды-жасылды,сап-сары, қап-қара , көк ала, қара торы,

**Бір ғана түбірден тұрады.**

**Мысалы:**

,бойшаң, жасыл, баласыз,жақсы,жаман,ашық,тәтті, тұщы

Сөз тудырушы жұрнақ арқылы жасалған сын есімді **туынды сын есім** дейді.

**Мысалы:** арыстан-дай, су-лы, тер-шең, от-ты, ауыс-палы, бағын-ыңқы

Арман ПВ- 74-бетті қара,

Атамұра -92,93 бетті қара

Ешбір қосымшасыз негізгі түбір күйінде жұмсалатын сын есімді **негізгі сын** **есім** дейді.

**Мысалы**: жақсы, әсем, асыл, ақ, сұлу, тәтті, сұр, үлкен,кең, ащы,

**Сын есім мағынасына қарай**

Заттың сын-сипатын басқа сөз табының (зат есім, есімдік, етістік, үстеулерге жұрнақ жалғанып жасалған туынды сын есім) қатысты арқылы білдіретін сын есім- **қатыстық сын есім**.

**Мысалы:** темірдей (тәртіп), сусыз (жер), мейірімді (жан), кестелі (орамал) т.б.

Негізгі түбір сын есімнің өзінен болып, заттың сынын, түр-түсін тікелей анықтайтын сын есім-**сапалық сын есім**

**Мысалы:** жасыл (ағаш), қызғылт (көйлек), ыстық (нан), әдемі (зат) т.б.

**ІV.Оқулықпен жұмыс.**

**118-жаттығу.** Сын есімдерді тауып, құрамына қарай талдаңдар.

***Үлгі-кеселді жалқау***

***түбірі*** *–кесел ,сұрағы-не?, зат есім,*

***-ді-*** *есім сөзден сын есім тудыруышы жұранқ*

***Жалқау****- түбір сөз, сұрағы- қандай? Сын есім*

***Пысық****- түбір сөз,сұрағы- қандай?,негізгі сын есім*

***Нас****-түбір сөз,сұрағы-қандай? Негізгі сын есім*

***Көңіл****- түбір сөз, сұрағы не? Зат есім,*

***-сіз****-есім сөзден сын есім тудырушы жұрнақ;*

***Құлақ-*** *түбір сөз,сұрағы- не?,зат есім*

**119-жаттығу.** Сын есімдерді тұлғасы мен құрамына қарай (негізгі, туынды, қосарлы, біріккен, тіркесті )топтап жазыңдар.

|  |  |
| --- | --- |
| **Негізгі сын есімдер:** | Әдемі,сұлу, семіз, сұйық, биязы, |
| **Туынды сын есім:** | Абыройлы, аграрлық ,ауқатты, ардақты,әдеби,әлілетті,әлемдік, әскери,әуесқой,балдай, бармақтай,батагөй, баянды, беделді, бекітулі, бозарыңқы, сапалы, сәнқой, |
| **Қосарлы сын есім:** | Ағалы-інілі, ақ-қара, аумалы-төкпелі, балалы- шағалы, ойлы-қырлы, саяси-ағарту, |
| **Біріккен сын есім:** | Көкпеңбек,өрімтал,аппақ, |
| **Тіркесті сын есім :** | Ала шұбар, көк сұр,жоғары сапалы, қара көк, қоңыр ала, бәкене бойлы, қос ішекті, қызыл қоңыр, бес бұрышты, |

**120-жаттығу. Негізгі сын есімдерге талдау жасаңдар.**

**Талдау үлгісі:**

1.Тұлғасына қарай:

2.Құрамына қарай:

3.Сұрағы:

Адал ұл,жақсы сөз ,қиын сәтте,ізгі дәстүр ,асыл мұра

**V.Сабақты бекіту.**

**Сұрақ жауап:**

1.Сын есім дегеніміз не?

2.Сын есімнің сұрақтарын ата? Мысал келтір

3.Сын есімнің белгілерін атау, мысал келтіру.

4.Сын есім тұлғасына қарай қалай бөлінеді?

5.Сын есім құрамына қарай қалай бөлінеді?

**VІ.Үйге тапсырма.**

121-жаттығу.